# INSTRUCȚIUNE PENTRU OFERTANȚI

**LICITAŢIE DESCHISĂ PENTRU ACHIZIŢIA LUCRĂRILOR DE REPARAȚIE A SPAȚIULUI DESTINAT CENTRULUI DE ZI PENTRU COPII CU DIZABILITĂȚI INTELECTUALE DIN MUN. BĂLȚI**

Cerere de oferte: nr. 01

 Data publicării anunțului: 07 septembrie 2022; 12:00

 Termenul limită de prezentare a dosarului: 12 septembrie 2022; 23:59:59

**CONTEXT**

Asociația Obștească „Autism Hope” implementează proiectul „Serviciul social „Centrul de zi pentru copii cu dizabilități intelectuale”. În cadrul acestui proiect va fi reparat spațiul destinat Centrului de zi care va acorda servicii de terapie copiilor cu dizabilități intelectuale din mun. Bălți.

Această activitate este realizată din resursele Uniunii Europene și ale Fundației Soros Moldova, în baza Contractului de grant nr. G15152 din 26.10.2021.

**PREGĂTIREA DOSARULUI**

**Dosarul de aplicare va cuprinde următoarele documente:**

|  |  |  |  |
| --- | --- | --- | --- |
| **Nr. d/o** | **Descrierea criteriului/cerinței** | **Mod de demonstrare a îndeplinirii criteriului/cerinței:** | **Nivelul minim/Obligativitate** |
| 1 | Formularul ofertei | Documentația standard  | Da |
| 2 | Devizele locale aferente ofertei | **Documentație standart** cu specificaţia parametrilor solicitaţi în caietul de sarcini. Original, Semnătură electronică sau scanat | Da |
| 3 | Certificate/Decizie de inregistrare intreprinderii/ și extras din registrul de Stat al persoanelor juridice | Scanul documentului original  | Da |
| 4 | Formularul informativ despre ofertant | Documentația Standard pentru realizarea achizițiilor publice de lucrări, aprobat prin Ordinul nr.69 din 07.05.2021 | Da |
| 5 | Grafic de executare a lucrărilor | Documentația Standard pentru realizarea achizițiilor publice de lucrări, aprobat prin Ordinul nr.69 din 07.05.2021 | Da |
| 6 | Declaraţie privind dotările specifice, utilajul şi echipamentul necesar pentru îndeplinirea corespunzătoare a contractului | Documentația Standard pentru realizarea achizițiilor publice de lucrări, aprobat prin Ordinul nr.69 din 07.05.2021 | Da |
| 7 | Declarație privind personalul de specialitate propus pentru implementarea contractului | Documentația Standard pentru realizarea achizițiilor publice de lucrări, aprobat prin Ordinul nr.69 din 07.05.2021 | Da |
| 8 | Certificate de efectuare sistematica a plății impozitelor, contribuțiilor eliberat de Inspectoratul Fiscal | Scanul documentului original  | Da |
| 9 | Ultimul raport financiar vizat și înregistrat de organele competente | Scanul documentului original  | Da |
| 10 | Avizul Agenției pentru Supraveghere Tehnică | Scanul documentului original  | Da |
| 11 | Declarație pe proprie răspundere cu privire la statutul ofertantului | Scanul documentului original  | Da  |
| 12 | Dovada faptului realizării lucrărilor similare (ultimele 3 contracte de antrepriză și actele de executare cu valoarea contractului de cel puțin 75% din valoarea estimată). | Scanul documentului original  | Da  |

Toate costurile legate de pregătirea și/sau depunerea dosarului de aplicare vor fi suportate de către ofertanți, indiferent dacă propunerea lor a fost selectată sau nu.

**ORAR**

Următoarele termene limită se aplică acestei cereri de oferte:

|  |  |
| --- | --- |
| **Acțiune** | **Termen limită** |
| Termen limită pentru întrebările ofertanților  | 08 septembrie 2022, ora 18:00 |
| Termen limită pentru răspunsurile A.O. „Autism Hope”  | 09 septembrie 2022, ora 18:00 |
| Termen limită pentru depunerea dosarelor  | 12 septembrie 2022, 23:59:59  |
| Verificarea conformității ofertelor  | 13 septembrie 2022 |
| Ședință cu ofertanții (videoconferință) de prezentare a ofertelor | 14 septembrie 2022 |
| Selecția finală a contractorului (ședința comisiei de evaluare) | 15 septembrie 2022 |
| Anunțarea câștigătorului concursului (*fiecare ofertant va primi informația cu privire la compania câștigătoare și prețul ofertei câștigătoare).* | 16 septembrie 2022 |
| Data de începere a contractului | 19 septembrie 2022 |

**CUM ȘI UNDE SE DEPUNE DOSARUL**

**Dosarul de aplicare va fi transmis electronic, prin e-mail, la următoarea adresă:** **tenderautismhope@gmail.com** **cu mențiunea ”lucrări de reparații”. De asemenea, sunt acceptate și dosarele depuse în plic (pe suport de hârtie), sau transmise prin scrisoare recomandată cu aviz, la adresa: mun. Bălți, bd. Mihai Eminescu nr. 5.**

**Termen limită de depunere: 12 septembrie 2022, 23:59:59.**

A.O. „Autism Hope” nu va lua în considerare dosarele depuse după termenul limită.

Oferta înaintată pentru lucrări va include obligatoriu toate lucrările solicitate. Ofertele care nu vor corespunde acestor cerințe, pot fi respinse.

După expedierea dosarului, vă rugăm să vă asigurați că acesta a fost recepționat de Asociație sub forma unui e-mail de confirmare. A.O. „Autism Hope” este responsabilă numai pentru dosarele confirmate.

Un ofertant poate retrage, înlocui sau modifica oferta după ce a fost depusă în orice moment înainte de termenul limită pentru depunere, prin trimiterea unei notificări scrise către Asociație. Oferta înlocuită sau modificată trebuie depusă odată cu notificarea.

Toate notificările trebuie trimise respectând procedura depunerii ofertelor, marcându-le clar prin adăugarea cuvintelor „RETRAGERE” „SUBSTITUIRE” sau „MODIFICARE” la subiectul e-mailului.

**Termenul de valabilitate a ofertei trebuie să fie minim de 30 zile din data încheierii concursului de tender.**

**Sunt acceptate ofertele și în limba rusă. Comunicarea scrisă și verbală va fi realizată în limba de stat.**

**EVALUAREA DOSARELOR**

Evaluarea dosarelor va fi realizată cu următorii pași:

1. Analiza preliminară a dosarului de aplicare.

În caz că se va identifica lipsa unui document, ofertantul va fi informat și i se va acorda timp de 2 zile pentru a expedia documentul lipsă. În cazul în care ofertantul nu va transmite documentul solicitat, dosarul va fi considerat incomplet și va prezenta motiv de excludere.

În cazul în care A.O. „Autism Hope” va avea neclarități minore la documentele recepționate ca parte a ofertei tehnice, A.O. „Autism Hope” va informa ofertantul și va solicita ca neclaritățile identificate să fie clarificate.

1. Ședința cu ofertanții (videoconferința) de prezentare a ofertelor. Ofertanții vor fi anunțați suplimentar despre data, ora și modalitatea de participare la ședință.
2. Ofertele ale căror dosare sunt complete, vor fi evaluate prin compararea prețurilor, specificate în ofertă.
3. Selectarea companiei.

## **Căi de atac**

* + - Contestațiile referitoare la solicitarea de oferte și desfășurarea procedurii de achiziție se pot expedia la adresa A.O. „Autism Hope” de către ofertanți, în termen de cel mult 3 zile de la comunicarea rezultatului procedurii de achiziție. Acestea vor fi examinate de Comisia de achiziții în termen de cel mult 3 zile de la primirea contestației.
		- Primirea unei astfel de contestații atrage suspendarea derulării procedurii de achiziție până la o decizie finală a Comisiei.
		- După primirea deciziei conținând rezultatul soluționării contestației de la A.O. „Autism Hope”, ofertanții nemulțumiți o pot contesta în instanța competentă.
		- Contestațiile pot fi formulate de către ofertanții care:
		- au un interes legitim în legătură cu un anumit contract de achiziții care face obiectul unui concurs organizat de A.O. „Autism Hope”;
		- au suferit, suferă sau riscă să sufere un prejudiciu, ca o consecință a unui act al A.O. „Autism Hope”, de natură să producă efecte juridice.
		- Este considerat act al A.O. „Autism Hope”:
		- orice act administrativ emis de A.O. „Autism Hope”;
		- lipsa emiterii unui act administrativ sau a oricărui alt act al A.O. „Autism Hope”ori refuzul de a-l emite;
		- orice alt act al A.O. „Autism Hope”, altele decât cele prevăzute la aliniatele de mai sus, care produce sau poate produce efecte juridice.
		- Obiectul contestației poate fi, după caz, anularea actului, obligarea A.O. „Autism Hope” de a emite un act, obligarea A.O. „Autism Hope” de a lua orice alte măsuri necesare pentru remedierea actelor ce afectează procedura de atribuire.

**ÎNCHEIEREA CONTRACTULUI ȘI PLATA**

**Oferta cu cel mai mic preţ va fi desemnată câștigătoare.**

În baza rezultatelor concursului, A.O. „Autism Hope” va semna un contract de executare a lucrărilor.

 cu compania care a depus oferta câștigătoare. Contractul va produce efecte juridice începând cu luna septembrie 2022 și se va încheia cel târziu în data de 30 decembrie 2022.

Contractul cu compania/companiile câștigătoare vor fi semnate în MDL TVA 0%. Prețul stabilit în contract va rămâne fix pe toată perioada de implementare a contractului. Plata va fi efectuată, prin transfer bancar, pe contul de decontare a furnizorului, în lei moldovenești.

Achitarea lucrărilor va fi efectuată în conformitate cu contractul de executare a lucrărilor. Condițiile de plată vor fi negociate și agreate de ambele părți. Plata va fi efectuată în lei moldovenești, prin transfer bancar.

**CONFIDENŢIALITATE ŞI PROTECŢIA DATELOR CU CARACTER PERSONAL**

Ofertele înscrise la concurs vor conține, direct sau indirect, date cu caracter personal. A.O. „Autism Hope” va asigura confidențialitatea datelor cu caracter personal în procesul de colectare, prelucrare și stocare a acestora.

**CONFLICT DE INTERESE**

Principiile fundamentale pe care A.O. „Autism Hope” dorește să le accentueze în sfera conflictului de interese sunt:

* Toate conflictele de interese potențiale sau care sunt în efect trebuie declarate;
* Nici o persoană nu ar trebui să fie în poziție de decident asupra cazului său;
* Self-dealing-ul este interzis.

**ANTIFRAUDĂ ȘI CORUPȚIE**

A.O. „Autism Hope” aplică cu strictețe politica de zero toleranță la practicile interzise, inclusiv fraudă, corupție, complicitate, practici ne-etice sau neprofesionale și obstrucționarea ofertanților. Asociația solicită tuturor ofertanților să respecte cel mai înalt standard de etică în timpul procesului de achiziție și implementare a contractului.